laion/Wikipedia-Exotic huggingface dataset:
სულგუნი

სულგუნი (სულუგუნი; სვან. სჷლგინ, გუ̂ა̈რჯილ, ლჷჯმარე; მეგრ. სელეგინი; იმერ. სურგუნი) — ქართული ყველის სახეობა. მზადდება ძროხის ან კამეჩის ახალმოწველილი რძისგან. ტრადიციულად სამეგრელოსა და სვანეთის რეგიონებში აწარმოებდნენ. სულგუნის დამზადებისას ახლად ამოყვანილ „ჩვილ“ ყველს ჩაჭრიან რძეში ან თბილ წყალში და ზელენ ხელით ვიდრე არ ამოიწელება. შემდეგ ამ მასას მოაყრიან მარილს, მრგვალ თავებად შეახვევენ, ერთხანს ცივ წყალში ამყოფებენ და მერე შესანახად ჩაყრიან წათხში. შენახვის ხანგრძლივობით გამოირჩევა შებოლილი სულგუნი, რომელიც მკვრივია და სპეციფიკური სასიამოვნო სუნი და გემო აქვს. ახალ სულგუნს აქვს რძემჟავა გემო, დამარილებულს — მომლაშო სპეციფიკური. ყველის ცომი მკვრივია, ნასვრეტების გარეშე, ელასტიკური და ფენოვანია, რაც მას განასხვავებს ყველა სხვა სახის ყველისაგან. შეფერილობა თეთრიდან ღია მოყვითალომდეა. სულგუნის მშრალი ნივთიერება შეიცავს 45 % ტენს და 1–4 %-მდე სუფრის მარილს. სულგუნისაგან ამზადებენ აგრეთვე სხვადასხვა ფორმის „პწნილებს“, ფიგურებს (მაგ., ჩიტი, ხარის უღელი, ჭაპანი, ირემი, ცხვარი და ა.შ.). ეს ფიგურები საახალწლო სარიტუალო პურების მსგავსად ძველი რელიგიური რწმენა-წარმოდგენების კვალობაზეა შექმნილი და ძირითადად ნაყოფიერებისა და გამრავლების იდეას ემსახურებოდა. XIX საუკუნის ბოლოს სულგუნი ექსპორტზე გადიოდა ევროპის ქვეყნებში. ტრადიციულად სულგუნს დასავლეთ საქართველოში აწარმოებდნენ, თუმცა ბოლო 40 წელიწადი სულგუნი მთელ საქართველოში იწარმოება. სულგუნი შეიძლება იყოს ჭყინტი, მშრალი, დავარგებული, შებოლილი ან ტრადიციული სუნელების, თაფლისა თუ ღვინის არომატი ჰქონდეს. 2017 წელს წარმოებული იყო 1,327.7 ტ. ამ ყველის მიმართ ინტერესის გამო მისი წარმოება სხვა ქვეყნებშიც დაიწყეს. სულგუნი, ძველ ქართულში „სულდგუნი“, მოხსენიებული აქვთ სულხან-საბა ორბელიანსა (XVII ს.) და დავით ჩუბინაშვილს (XIX ს.). საშუალო ფეოდალურ ხანაში სულგუნი ამავე სახელწოდებით არსებობდა. ივანე ჯავახიშვილის აზრით, სულგუნი „სუელ“-ისაგან მომდინარეობს, „სუელ“ ფუძის ნათესაობითი ბრუნვის „სუელის“ (შრატ-ის) ფორმაზე -„გან“ ელემენტის დართვით. ↑ 1.0 1.1 გ. გოცირიძე, კვების ხალხური კულტურა და სუფრის ტრადიციები საქართველოში. 2007. ↑ თ. კუნჭულია, შ. კიკალიშვილი. პური ჩვენი არსობისა: წიგნი I/ სოფლის მეურნეობა, თბ: პალიტრა L, 2016 ↑ სულგუნი - საქართველოს სული და გული ↑ ადგილწარმოშობასთან დაკავშირებული პროდუქტები. დაარქივებულია ორიგინალიდან — 2021-02-03. ციტირების თარიღი: 2021-01-28. ↑ ყველის სახელდება ქართული ენის დიალექტებში
ტანზანიის გეოგრაფია

ტანზანიის გეოგრაფია — მრავალფეროვნებით გამოირჩევა. მას აქვს ბევრი მტკნარი და მლაშე ტბები, ეროვნული პარკები და აფრიკის უმაღლესი მწვერვალი კილიმანჯარო (5,895 მ.). ტანზანიის ჩრდილოეთი არის მთიანი. იქ არის უსამბარას და პარეს ქედები. ჩრდილოეთშია აქტიური ვულკანი მერუ და კილიმანჯარო რომელსაც ყოველწლიურად ათასობით ტურისტი ნახულობს. მთების დასავლეთით გადის გრეგორის რღვევის ხაზი, რომელიც აღმოსავლეთ აფრიკის რღვევის ხაზის ნაწილია. რღვევის ხაზის ტერიტორიაზე მდებარეობს ბევრი მლაშე ტბა, მათ შორის: ნატრონი, მანიარა, ეიასი. რღვევის ხაზი მოიცავს ასევე კრატერის მთიანეთს სადაც მდებარეობს ნგორონგოროს დაცული ტერიტორია. კრატერიდან სამხრეთით მდებარეობს სერენგეტის ეროვნული პარკი. ჩრდილო-დასავლეთში კენია-უგანდის საზღვართან მდებარეობს ტბა ვიქტორია, რომელიც ზედაპირის ფართობით აფრიკაში უდიდესია. ეს ტბა ტრადიციულად მიიჩნევა ნილოსის სათავედ. მისგან სამხრეთ-დასავლეთით მდებარეობს ტბა ტანგანიიკა, რომელიც ტანზანიას კონგოს დემოკრატიული რესპუბლიკისგან ყოფს. ის ბაიკალის შემდეგ მსოფლიოში ყველაზე ღრმა ტბად მიიჩნევა. ამ ტბებს შორის მოქცეული ბრტყელი ტერიტორია ბუნების მსოფლიო ფონდის მიერ ცენტრალური ზიმბაზიური მიომბოს ტყის ეკორეგიონის ნაწილად მიიჩნევა. ტანზანიის ცენტრალური ნაწილი წარმოადგენს დიდ პლატოს, რომელიც აღმოსავლეთი აფრიკის პლატოს ნაწილია. პლატოს სამხრეთი არის მდელო, რომლის უდიდეს ნაწილზეც მდებარეობს სელუსის ეროვნული პარკი. პლატოს ჩრდილოეთი წარმოადგენსსახნავ მიწებს, სადაც ასევე მდებარეობს დედაქალაქი - დოდომა. ტანზანიის აღმოსავლეთ სანაპიროზე არის ქვეყნის უდიდესი ქალაქი და ყოფილი დედაქალაქი - დარ-ეს-სალამი. ქალაქიდან ჩრდილოეთით ზანზიბარის არქიპელაგზე მდებარეობს ზანზიბარის ვატონომიური რესპუბლიკა. სანაპირო აღმოსავლეთ-აფრიკული მანგროს ტყეების სამშობლოა. ადმინისტრაციულად ტანზანია დაყოფილია 30 რეგიონად. მათგან ზანზიბარის კუნძულზე მდებარეობს სამი, ხოლო კუნძულ პემბაზე ორი. ტანზანიაში არის ტროპიკული კლიმატი, გარკვეული რეგიონალური განსხვავებებით. მაღალმთიან რეგიონში ტემპერატურა მერყეობს 10 - 20 °C -ს შორის. დანარჩენ ტერიტორიაზე ტემპერატურა 20 °C-ზე ქვემოთ იშვიათად ჩამოდის. ყველაზე ცხელი პერიოდია ნოემბერი-თებერვალი (25–31 °C), ხოლო ყველაზე ცივი მაისი-აგვისტო (15–20 °C). ↑ "Regions of Tanzania", Statoids, last updated 25 July 2012 ↑ "UNDP Climate Change Country Profiles: Tanzania", C. McSweeney (University of Oxford), M. New (University of Oxford and Tyndall Centre for Climate Change Research), and G. Lizcano (University of Oxford). დაარქივებულია ორიგინალიდან — 2022-01-20. ციტირების თარიღი: 2016-09-08.
ბეინბრიჯის კლასი

ბეინბრიჯის კლასი შესაძლოა ნიშნავდეს: ბეინბრიჯის კლასის საესკადრო ნაღმოსანი – აშშ-ის საზღვაო ძალების საესკადრო ნაღმოსნების კლასი ბეინბრიჯი კლასის კრეისერი – აშშ-ის საზღვაო ძალების კრეისერი ბირთვული მოდიფიცირებით
ნატურმორტი ჩალის ქუდით

ნატურმორტი ჩალის ქუდით (ნიდერლ. Stillleben mit gelbem Strohhut) — ნიდერლანდელი პოსტიმპრესიონისტი მხატვრის, ვინსენტ ვან გოგის ნახატი, ასევე ცნობილი სახელით „ნატურმორტი ყვითელი ჩალის ქუდით“ ან „ნატურმორტი ქუდით და ჩიბუხით“, შესრულებული 1881 ან 1885 წლის ნოემბრის ბოლოსა და დეკემბრის დასაწყისში, იმ პერიოდში, როდესაც ვინსენტი ქალაქ ნუენენში ცხოვრობდა. 1884 წლის ნოემბერში ვინსენტი ახალი ტილოების, ნატურმორტების შექმნას იწყებს, ხატავს ბოთლებს, თასებს, ქოთნებსა და სხვა ნივთებს. ნატურმორტი ჩალის ქუდით სწორედ მაშინ, ნუენენში შექმნა. ის წერდა, რომ ნამუშევრების გაყიდვა ძალიან რთული იქნებუდა, მაგრამ სჯეროდა, რომ იმ ზამთარს შექმნილი ნატურმორტები ძვირად ფასობდნენ. ნატურმორტი ჩალის ქუდით და სხვა მსგავსი ნახატები კრიტიკოსებში დიდ მოწონებას იმსახურებენ ნახატის შესრულების ტექნიკის გამო. ამ ნახატებს ახასიათებთ სუფთა, დაწვრილმანებული ფერწერა და სუსტი ფერები. იმ ორი წლის განმავლობაში, როცა ვან გოგი ნუენენში იმყოფებოდა, მრავალი აკვარელის და 200-მდე ზეთის საღებავებით შესრულებული ნამუშევარი შექმნა. ამასთან გაამრავალფეროვნა პალიტრა, ნახატებში გამოიყენა ახალი, განსხვავებული ფერები, მათ შორის ოხრა, მიწისფერი, ძალიან მუქი მწვანე, რამაც მის ნამუშევრებს ახალი იერი შესძინა. როცა თეოს, ვინსენტის ახალი ნახატების პარიზში გაყიდვა გაუჭირდა, მისწერა მას, რომ ნახატები ძალიან მუქი და იმ დროინდელი იმპრესიონისტების ნამუშევრებისგან რადიკალურად განსხვავებული იყო. ნამუშევარი ერთ-ერთია კროლერ-მიულერის მუზეუმის კოლექციიდან ოტერლოში, ნიდერლანდებში. ↑ 1.0 1.1 Still Life with Straw Hat. Kröller-Müller Museum. დაარქივებულია ორიგინალიდან — მარტი 9, 2012. ციტირების თარიღი: March 20, 2011. ↑ 2.0 2.1 Barr, A [1935] (1966). Vincent van Gogh. New York: The Museum of Modern Art, გვ. 58. ISBN 0-7146-2039-4.  ↑ Nordenfalk, C (1953). The Life and Work of Van Gogh. New York: Philosophical Library, გვ. 83–84.  ↑ Hulsker, J (1980). The Complete Van Gogh. Oxford: Phaidon, გვ. 196–205. ISBN 0-7148-2028-8.  ↑ Tralbaut, M [1969] (1981). Vincent van Gogh, le mal aimé. Edita, Lausanne (French) & Macmillan, London 1969 (English); reissued by Macmillan, 1974 and Alpine Fine Art Collections, 1981, გვ. 123–160. ISBN 0-933516-31-2.
ჩონჩხის თავის ქალა სიგარეტით

ჩონჩხის თავის ქალა სიგარეტით (ნიდერლ. Kop van een skelet met brandende sigaret) — ნიდერლანდელი პოსტიმპრესიონისტი მხატვრის, ვინსენტ ვან გოგის ნახატი, შესრულებული ზეთის საღებავებით ტილოზე. ნახატი არ არის დათარიღებული, მაგრამ მისი შესრულების სავარაუდო თარიღია 1885-1886 წლების ზამთარი. ნახატი, რომელზეც გამოსახულია ჩონჩხის თავის ქალა ანთებული სიგარეტით, ვან გოგის მუზეუმის მუდმუვი კუთვნილებაა. იმ პერიოდში, როცა ნახატი შეიქმნა, ცნობილია, რომ ვან გოგი ანტვერპენის სამხატვრო აკადემიაში სწავლობდა და როგორც შემდეგ თქვა, გაკვეთილები და სასწავლო პროგრამა ძალიან მოსაწყენი იყო და არაფერს ასწავლიდა მას. ↑ 1.0 1.1 http://www.vangoghmuseum.nl/nl/collectie/s0083V1962 ↑ 2.0 2.1 Skull of a Skeleton with Burning Cigarette, 1886. Van Gogh Museum. დაარქივებულია ორიგინალიდან — 2012-02-03. ციტატა: „This curious and somewhat macabre little painting is undated. It was probably executed in the winter of 1885–86, during Van Gogh’s stay in Antwerp....This skull with a cigarette was likely meant as a kind of joke, and probably also as a comment on conservative academic practice.“ ციტირების თარიღი: 2013-05-19. ↑ Bundrick, Sheramy. (June 14, 2008) Memento Mori or Just a Joke?. Van Gogh's Chair (blog). blogspot.com. ციტატა: „[H]is letters and anecdotes from others record that he sparred with his drawing and painting teachers and was scornful of conservative academic practice. His time at the Academy lasted only weeks; he felt he was learning nothing and later proclaimed academic training "damned boring". Taken from that perspective, 'Skull of a Skeleton with Burning Cigarette' could be read as a thumbing-of-the-nose at 'the establishment.'“ ციტირების თარიღი: 2013-05-19.
ბრაუნასი

ბრაუნასი (პორტ. Braúnas) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 425 მეტრზე. მიეკუთვნება ვალი-დუ-რიუ-დოსი მეზორეგიონს. შედის ეკონომიკურ-სტატისტიკურ მიკრორეგიონ გუანიაინსის შემადგენლობაში. 2010 წლის მონაცემებით, მოსახლეობა 5 030 ადამიანს შეადგენდა, მოსახლეობის სიმჭიდროვე 13.3 კმ²-ზე. ფართობი 378 318 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
კარმეზია

კარმეზია (პორტ. Carmésia) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 663 მეტრზე. მიეკუთვნება ვალი-დუ-რიუ-დოსი მეზორეგიონს. შედის ეკონომიკურ-სტატისტიკურ მიკრორეგიონ გუანიაინსის შემადგენლობაში. 2010 წლის მონაცემებით, მოსახლეობა 2 446 ადამიანს შეადგენდა, მოსახლეობის სიმჭიდროვე 9.44 კმ²-ზე. ფართობი 259 103 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
კოლუნა (მინას-ჟერაისი)

კოლუნა (პორტ. Coluna) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 691 მეტრზე. მიეკუთვნება ვალი-დუ-რიუ-დოსი მეზორეგიონს. შედის ეკონომიკურ-სტატისტიკურ მიკრორეგიონ გუანიაინსის შემადგენლობაში. 2010 წლის მონაცემებით, მოსახლეობა 9 024 ადამიანს შეადგენდა, მოსახლეობის სიმჭიდროვე 25.89 კმ²-ზე. ფართობი 348 492 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
დივინოლანდია-დი-მინასი

დივინოლანდია-დი-მინასი (პორტ. Divinolândia de Minas) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 748 მეტრზე. მიეკუთვნება ვალი-დუ-რიუ-დოსი მეზორეგიონს. შედის ეკონომიკურ-სტატისტიკურ მიკრორეგიონ გუანიაინსის შემადგენლობაში. 2010 წლის მონაცემებით, მოსახლეობა 7 024 ადამიანს შეადგენდა, მოსახლეობის სიმჭიდროვე 52.76 კმ²-ზე. ფართობი 133 120 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
დორის-დი-გუანიაინსი

დორის-დი-გუანიაინსი (პორტ. Dores de Guanhães) — მუნიციპალიტეტი ბრაზილიაში, მინას-ჟერაისის შტატში; მიეკუთვნება ვალი-დუ-რიუ-დოსი მეზორეგიონს. შედის ეკონომიკურ-სტატისტიკურ მიკრორეგიონ გუანიაინსის შემადგენლობაში. 2010 წლის მონაცემებით, მოსახლეობა 5 223 ადამიანს შეადგენდა, მოსახლეობის სიმჭიდროვე 13.67 კმ²-ზე. ფართობი 382 124 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
გონზაგა (ბრაზილია)

გონზაგა (პორტ. Gonzaga) — მუნიციპალიტეტი ბრაზილიაში, მინას-ჟერაისის შტატში; მიეკუთვნება ვალი-დუ-რიუ-დოსი მეზორეგიონს. შედის ეკონომიკურ-სტატისტიკურ მიკრორეგიონ გუანიაინსის შემადგენლობაში. 2010 წლის მონაცემებით, მოსახლეობა 5 921 ადამიანს შეადგენდა, მოსახლეობის სიმჭიდროვე 28.28 კმ²-ზე. ფართობი 209 348 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
გუანიაინსი

გუანიაინსი (პორტ. Guanhães) — მუნიციპალიტეტი ბრაზილიაში, მინას-ჟერაისის შტატში; მიეკუთვნება ვალი-დუ-რიუ-დოსი მეზორეგიონს. შედის ეკონომიკურ-სტატისტიკურ მიკრორეგიონ გუანიაინსის შემადგენლობაში. 2010 წლის მონაცემებით, მოსახლეობა 31 262 ადამიანს შეადგენდა, მოსახლეობის სიმჭიდროვე 29.08 კმ²-ზე. ფართობი 1 075მ 124 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მატერლანდია

მატერლანდია (პორტ. Materlândia) — მუნიციპალიტეტი ბრაზილიაში, მინას-ჟერაისის შტატში; მიეკუთვნება ვალი-დუ-რიუ-დოსი მეზორეგიონს. შედის ეკონომიკურ-სტატისტიკურ მიკრორეგიონ გუანიაინსის შემადგენლობაში. 2010 წლის მონაცემებით, მოსახლეობა 4 595 ადამიანს შეადგენდა, მოსახლეობის სიმჭიდროვე 16.38 კმ²-ზე. ფართობი 280 530 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
პაულიტასი (მინას-ჟერაისი)

პაულიტასი (პორტ. Paulistas) — მუნიციპალიტეტი ბრაზილიაში, მინას-ჟერაისის შტატში; მიეკუთვნება ვალი-დუ-რიუ-დოსი მეზორეგიონს. შედის ეკონომიკურ-სტატისტიკურ მიკრორეგიონ გუანიაინსის შემადგენლობაში. 2010 წლის მონაცემებით, მოსახლეობა 4 918 ადამიანს შეადგენდა, მოსახლეობის სიმჭიდროვე 22.3 კმ²-ზე. ფართობი 220 564 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
საბინოპოლისი

საბინოპოლისი (პორტ. Sabinópolis) — მუნიციპალიტეტი ბრაზილიაში, მინას-ჟერაისის შტატში; მიეკუთვნება ვალი-დუ-რიუ-დოსი მეზორეგიონს. შედის ეკონომიკურ-სტატისტიკურ მიკრორეგიონ გუანიაინსის შემადგენლობაში. 2010 წლის მონაცემებით, მოსახლეობა 15 704 ადამიანს შეადგენდა, მოსახლეობის სიმჭიდროვე 17.07 კმ²-ზე. ფართობი 919 811 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
სანტა-ეფიჟენია-დი-მინასი

სანტა-ეფიჟენია-დი-მინასი (პორტ. Santa Efigênia de Minas) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 700 მეტრზე. მიეკუთვნება ვალი-დუ-რიუ-დოსი მეზორეგიონს. შედის ეკონომიკურ-სტატისტიკურ მიკრორეგიონ გუანიაინსის შემადგენლობაში. 2010 წლის მონაცემებით, მოსახლეობა 4 600 ადამიანს შეადგენდა, მოსახლეობის სიმჭიდროვე 34.86 კმ²-ზე. ფართობი 131 965 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
სან-ჟუან-ევანჟელისტა

სან-ჟუან-ევანჟელისტა (პორტ. São João Evangelista) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 689 მეტრზე. მიეკუთვნება ვალი-დუ-რიუ-დოსი მეზორეგიონს. შედის ეკონომიკურ-სტატისტიკურ მიკრორეგიონ გუანიაინსის შემადგენლობაში. 2010 წლის მონაცემებით, მოსახლეობა 15 553 ადამიანს შეადგენდა, მოსახლეობის სიმჭიდროვე 32.53 კმ²-ზე. ფართობი 478 183 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
სარდოა

სარდოა (პორტ. Sardoá) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 700 მეტრზე. მიეკუთვნება ვალი-დუ-რიუ-დოსი მეზორეგიონს. შედის ეკონომიკურ-სტატისტიკურ მიკრორეგიონ გუანიაინსის შემადგენლობაში. 2010 წლის მონაცემებით, მოსახლეობა 5 594 ადამიანს შეადგენდა, მოსახლეობის სიმჭიდროვე 39.42 კმ²-ზე. ფართობი 141 904 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
სენიორა-დუ-პორტუ

სენიორა-დუ-პორტუ (პორტ. Senhora do Porto) — მუნიციპალიტეტი ბრაზილიაში, მინას-ჟერაისის შტატში; მიეკუთვნება ვალი-დუ-რიუ-დოსი მეზორეგიონს. შედის ეკონომიკურ-სტატისტიკურ მიკრორეგიონ გუანიაინსის შემადგენლობაში. 2010 წლის მონაცემებით, მოსახლეობა 3 497 ადამიანს შეადგენდა, მოსახლეობის სიმჭიდროვე 9.15 კმ²-ზე. ფართობი 382 328 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
ვირჟინოპოლისი

ვირჟინოპოლისი (პორტ. Virginópolis) — მუნიციპალიტეტი ბრაზილიაში, მინას-ჟერაისის შტატში; მიეკუთვნება ვალი-დუ-რიუ-დოსი მეზორეგიონს. შედის ეკონომიკურ-სტატისტიკურ მიკრორეგიონ გუანიაინსის შემადგენლობაში. 2010 წლის მონაცემებით, მოსახლეობა 10 572 ადამიანს შეადგენდა, მოსახლეობის სიმჭიდროვე 24.03 კმ²-ზე. ფართობი 439 878 კმ²-ია. მინას-ჟერაისი ბრაზილიის შტატები ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
პირველი შუქი (ასტრონომია)

პირველი შუქი — ასტრონომიაში, ტელესკოპის პირველი გამოყენება (ზოგადად ახალი ინსტრუმენტის) ასტრონომიული ფოტოს გადასაღებად მისი აწყობის შემდეგ. ხშირად ეს არაა ტელესკოპში პირველი გახედვა; კომპონენტების გასასწორებლად, ოპტიკური ტესტები ხშირად დღის შუქზეც ტარდება. როგორც წესი, პირველ ფოტოს ნაკლები სამეცნიერო ღირებულება აქვს და გამოირჩევა ცუდი ხარისხით, რადგან ტელესკოპის მრავალი ელემენტი ჯერ კიდევ საჭიროებს მორგებას ოპტიმალურ ეფექტიანობაზე. მიუხედავად ამისა, პირველი შუქი ყოველთვის ამაღელვებელია როგორც ტელესკოპის დამპროექტებლების, ამშენებლებისა და ასტრონომთა საზოგადოებისათვის, ისე მათთვის, ვინც ტელესკოპის მშენებლობის წლებში მისადმი სკეპტიკურად იყვნენ განწყობილნი. გადასაღებ საგნად როგორც წესი, ირჩევენ კარგად ცნობილ და გამორჩეულ ასტრონომიულ ობიექტს. მაგალითად, 200-ინჩიანი ჰეილის ტელესკოპის პირველი შუქისათვის 1949 წლის 26 იანვარს, ამერიკელი ასტრონომის, ედუინ ჰაბლის მითითებით NGC 2261 (ჰაბლის ცვალებადი ნისლეული) აირჩიეს. სურათი შემდეგ მრავალ ჟურნალში გამოქვეყნდა და დღემდე ხელმისაწვდომია Caltech-ის არქივებში. ისააკ ნიუტონის ტელესკოპს ორი პირველი შუქი ჰქონდა: ერთი ინგლისში, 1965 წელს, თავისი პირველი სარკით, მეორე კი 1984 წელს, კუნძულ ლა-პალმაზე. მეორე პირველი შუქი წარიმართა ვიდეო-კამერით, რომელმაც კიბორჩხალას პულსარის გაელვება გადაიღო. დიდ ბინოკულარულ ტელესკოპს პირველი შუქი 2005 წლის 12 ოქტომბერს ჰქონდა თავის ძირითადი სარკით, რომელმაც 30 მლნ სინათლის წლის მანძილზე მდებარე გალაქტიკა NGC 891 გადაიღო. 10,4-მეტრიანი კანარის დიდი ტელესკოპის პირველი შუქი შედგა 2007 წლის 14 ივლისს, Tycho 1205081-ის გადაღებით. NASA-ს თანამგზავრული ობსერვატორია IRIS-ის პირველი შუქი 2013 წლის 17 ივლისს შედგა. მკვლევართა განცხადებით, პირველმა სურათებმა მოლოდინს გადააჭარბა. VLT-ის პირველი სურათი, გალაქტიკა NGC 5364 ჰაბლის კოსმოსური ტელესკოპის პირველი სურათი ტელესკოპ TRAPPIST-ის პირველი სურათი, ტანანტულას ნისლეული ↑ Kardel, Scott. (2009-01-26) January 26: 60th Anniversary of Hale Telescope "First Light". 365daysofastronomy.org. ციტირების თარიღი: 2012-02-04. ↑ http://www.ing.iac.es/PR/chronology.html ↑ New Scientist Feb 16, 1984[მკვდარი ბმული] ↑ დაარქივებული ასლი. დაარქივებულია ორიგინალიდან — 2008-12-02. ციტირების თარიღი: 2016-09-09. ↑ Large Binoccular Telescope Successfully Achieves First Light. SpaceRef.com (2005-10-26). დაარქივებულია ორიგინალიდან — 2019-07-12. ციტირების თარიღი: 2012-02-04. ↑ First Light for the Gran Telescopio Canarias (14 July 2007). ციტირების თარიღი: October 3, 2015. ↑ 7.0 7.1 NASA's IRIS Telescope Offers First Glimpse of Sun's Mysterious Atmosphere (July 25, 2013). დაარქივებულია ორიგინალიდან — სექტემბერი 10, 2015. ციტირების თარიღი: სექტემბერი 9, 2016.
მანიარა

მანიარა — თხელი ტბა, აღმოსავლეთი აფრიკის ნაპრალზე ტანზანიაში. სახელი მომდინარეობს მასაური ენიდან ემანიარა, რაც ტბის ნაპირებზე მზარდ რძიანას აღნიშნავს. ტბა მდებარეობს მანიარას ეროვნულ პარკში. პარკის ფართობია 329 კმ² და იქ ბინადრობენ: ბეჰემოთები, იმპალები, სპილოები, გნუები, აფრიკული კამეჩები და ჟირაფები. პარკის ტერიტორიაზე იზრდება გიგანტური ფიკუსები და ამერიკული წითელი ხეები. ტბაზე 300-ზე მეტი გადამფრენი ფრინველის დაკვირვებაა შესაძლებელი, მათ შორის ფლამინგოების. Lake Manyara at Tanzania Tourist Board (a government tourism agency) დაარქივებული 2009-01-23 საიტზე Wayback Machine. ↑ Foster, A. and C. Ebinger and E. Mbede and D. Rex (August 1997). „Tectonic development of the northern Tanzanian sector of the East African Rift System“. Journal of the Geological Society. 154 (4): 689–100. doi:10.1144/gsjgs.154.4.0689. ↑ H. H. T. Prins, Ecology and Behaviour of the African Buffalo: Social Inequality and Decision Making (Springer, 1996: ISBN 0-412-72520-7), p. 1.
ალოის ჰიტლერი

ალოის ჰიტლერი (გერმ. Alois Hitler; დ. 7 ივნისი, 1837, სოფელი შტრონეზე, ავსტრიის იმპერია — გ. 3 იანვარი, 1903, ლინცი, ავსტრია-უნგრეთი) — ავსტრიელი მებაჟე, ადოლფ ჰიტლერის მამა. ჯერ კიდევ ბავშვმა მიიღო დედის გვარი, რადგანაც მისი მონათვლის დოკუმენტში არ ეწერა მამამისის სახელი, რის გამოც იქ იდგა შენიშვნა — „უკანონოდ დაბადებული“. ეს სტატუსი მას 39 წლამდე შერჩა. Kershaw, Ian Hitler 1889—1936: Hubris. W W Norton, 1999 ISBN 0-393-04671-0
კლარა ჰიტლერი

კლარა ჰიტლერი (გერმ. Klara Hitler; დ. 12 აგვისტო, 1860, ვაიტრა, ავსტრიის იმპერია — გ. 21 დეკემბერი, 1907, ლინცი, ავსტრია-უნგრეთი) — ალოის ჰიტლერის მეუღლე და ადოლფ ჰიტლერის დედა. გუსტავ ჰიტლერი (10 მაისი, 1885 — 8 დეკემბერი, 1887) იდა ჰიტლერი (23 სექტემბერი, 1886 — 2 იანვარი, 1888) ოტტო ჰიტლერი (1887 — 1887) ადოლფ ჰიტლერი (20 აპრილი, 1889 — 30 აპრილი, 1945) ედმუნდ ჰიტლერი (24 მარტი, 1894 — 28 თებერვალი, 1900) პაულა ჰიტლერი (21 იანვარი, 1896 — 1 ივნისი, 1960) Klara Hitler. Muttersein im Patriarchat Christa Mulack ISBN 3922499805
ოტო შტრასერი

ოტო შტრასერი (გერმ. Otto Strasser; დ. 10 სექტემბერი, 1897 — გ. 27 აგვისტო, 1974) — 1920-იან წლებში ნაციონალ-სოციალისტური პარტიის მემარცხენე ფრთის ერთ-ერთი ლიდერი, გრეგორ შტრასერის უმცროსი ძმა. თავიდან იყო სოციალ-დემოკრატების რიგებში, თუმცა, 1925 წელს ნსდაპ-ს წევრი გახდა. მას სურდა პარტია მემარცხენული კურსით განვითარებულიყო. გრეგორ შტრასერი ნაცისტები ჰიტლერის წინააღმდეგ // hist.ru (რუსული)
ანტონ დრაქსლერი

ანტონ დრაქსლერი (გერმ. Anton Drexler; 13 ივნისი, 1884, მიუნხენი, გერმანიის იმპერია — გ. 24 თებერვალი, 1942, გერმანია) — გერმანელ მუშათა პარტიის დამაარსებელი, რომელიც მომავალში ადოლფ ჰიტლერის ნაცისტურ პარტიად გადაიქცა. 1919 წლის 5 იანვარს შტერნეკერბროის ლუდის სახლში კარლ ჰარერთან ერთად მან დააარსა გერმანელ მუშათა პარტია. 1921 წლის ივლისში მან ჰიტლერის (რომელიც პარტიაში თვითონვე მიიწვია) ულტიმატუმის შედეგად პარტიის ლიდერის თანამდებობა დატოვა. მომავალში, „ჩემს ბრძოლაში“ ჰიტლერი მას მოიხსენიებს როგორც „ადამიანს, რომელიც ჯარისკაცია არ იყო“, რომელსაც „ცხოვრების საკმარისი სკოლა არ გაუვლია“, რის გამოც დარჩა სუსტად და ეჭვიანად. დრაქსლერის ბიოგრაფია // dhm.de (გერმანული)
გრეგორ შტრასერი

გრეგორ შტრასერი (გერმ. Gregor Strasser; დ. 31 მაისი, 1892 — გ. 30 ივნისი, 1934) — ნაცისტური პარტიის წევრი და ოტო შტრასერის უფროსი ძმა. მნიშვნელოვანი წვლილი მიუძღვის ნაცისტური პარტიის „რეკონსტრუქციაში“. მოკლეს გრძელი დანების ღამის დროს როგორც ადოლფ ჰიტლერის კონკურენტი. ოტო შტრასერი
ყაყაჩოები (ვან გოგი)

ყაყაჩოები (აგრეთვე ცნობილი როგორც ვაზა და ყვავილები) — ნიდერლანდელი პოსტიმპრესიონისტი მხატვრის, ვინსენტ ვან გოგის ნახატი, შესრულებული 1887 წელს, ზეთის საღებავებით ტილოზე. ნამუშევარი, რომელიც შეფასდა $50, შემდეგ კი $55 მილიონად, მოპარული იქნა კაიროდან, მოჰამედ მაჰმუდ კალის მუზეუმიდან, მისი პოვნა მხოლოდ 2010 წლის აგვისტოში შეძლეს. they were freed on bail of about $1,750. ↑ „Egyptian authorities recover stolen Van Gogh painting“. CNN. August 21, 2010. ციტირების თარიღი: August 21, 2010.[მკვდარი ბმული] ↑ „Egypt culture chief sleepless over Van Gogh theft“. Reuters. August 24, 2010. ციტირების თარიღი: August 26, 2010. ↑ 3.0 3.1 „Egyptian ministry officials jailed over Van Gogh theft“. BBC. 12 October 2010.
პურის ყანა ტოროლით

პურის ყანა ტოროლით — ნიდერლანდელი პოსტიმპრესიონისტი მხატვრის, ვინსენტ ვან გოგის ნახატი, შესრულებული ზეთის სათებავებით ტილოზე. ნამუშევარი შექმნილია 1887 წელს, იმ პერიოდში, როდესაც ვინსენტი პარიზში ცხოვრობდა. ნახატის შუაგულში გამოსახულია შეკუმშული, ცოტათი დამჭკნარი პურის ყანა ცის ქვეშ, რომელზეც თეთრი მკრთალი ღრუბლები ჩანან, რომლის გასწვრივაც ტოროლა დაფრინავს. ტილოს ზომა 54 x 65.5 სმ-ია და ინახება ამსტერდამში, ვან გოგის მუზეუმში. van gogh gallery ↑ https://rkd.nl/explore/images/53435 ↑ 2.0 2.1 http://www.vangoghmuseum.nl/nl/collectie/s0197V1962
კალანდარიშვილი

საკუთარი სახელი კალანდარიშვილი შეიძლება აღნიშნავდეს ერთ-ერთ შემდეგ პიროვნებათაგანს: ვიკისაწყობში არის გვერდი თემაზე: კალანდარიშვილი არნოლდ კალანდარიშვილი — ფიზიკოსი გერასიმე კალანდარიშვილი — პუბლიცისტი, პედაგოგი გრიგოლ კალანდარიშვილი — ფილოსოფოსი, პედაგოგი დიმიტრი კალანდარიშვილი — იურისტი ერმოლე კალანდარიშვილი — რუსეთის არმიის პრაპორშჩიკი, წმ. გიორგის ორდენის კავალერი ვახტანგ კალანდარიშვილი — ფილოსოფოსი, პედაგოგი მიხეილ კალანდარიშვილი — თეატრმცოდნე, თეატრის კრიტიკოსი მოსე კალანდარიშვილი — ექიმი, საზოგადო მოღვაწე ნესტორ კალანდარიშვილი — რუსეთის სამოქალაქო ომის მონაწილე ოთარ კალანდარიშვილი — არქიტექტორი ფელიქს კალანდარიშვილი — ბიოლოგი